Țara milioanelor vechi. Românii vorbesc și azi în "milioane", în loc de sute de lei. "Până în 2005 noi toți eram multimilionari"
Sunt aproape 20 de ani de când România a trecut la leul greu, dar chiar și așa foarte mulți dintre români vorbesc încă despre "sute de mii" sau "milioane", în loc de zeci sau sute de lei. Ar fi vorba despre o incapacitate de adaptare la tăierea celor 4 zerouri, spun specialiștii, dar și de nostalgia vremurilor în care erau... milionari. Asta chiar dacă milionul de dinainte de 2005 nu valora mai nimic.